රටක නීතිය සැමට එකක් විය යුතුය. නමුත් ලංකාවේ තිබෙන සමහර නීති ක්‍රියාත්මක වන්නේ එක් ප්‍රදේශයකට පමණක් බව නැගෙනහිර පළාතේ සංචාරය කරන විටද දැක ගැනීමට හැකිව තිබේ. සමහර පුද්ගයින් නීතිය අතට ගෙන ක්‍රියාත්මක කිරීම නිසා මහ මග රාජකාරි කරන පොලිස් නිලධාරින්ද අන්ත අසරණ වෙන අවස්ථා බොහොමයකි. අම්පාර දිස්ත්‍රික්කයේ සමන්තුරේ ප්‍රදේශයද නීතිය අතට ගත් ප්‍රදේශයක් බවට පත්ව තිබේ. සමහර ස්ථානවල ක්‍රියාත්මක වන්නේ කැලෑ නීතියයි. මෙම මාර්ගයේ ගමන් කරන බොහොමයක් වැසියන් ගමන් කරන්නේ දැඩි බියකිනි. හදිසි අනතුරු බොහොමයක් රිය පදවන්නන්ගෙන් මෙන්ම මාර්ගයේ ගමන් කරන්නන්ගේ වරදින් සිදුවේ. සමන්තුරේ ප්‍රදේශයේ දී යම් හෙයකින් අනතුරක් සිදුවුවහොත් රිය පදවන්නා නිවැරැදි වුවත් කැළෑ නීතිකරුවන්ගෙන් බේරීමට නොහැකිව තිබේ. එයට ආසන්න සිද්ධියක් 2006 වසරේ දෙසැම්බර් මාසයේ සමන්තුරේ නගරයේදී සිදුවිය. කල්මුනේ සිට සමන්තුරේ දක්වා ධාවනය වූ ටිපර් රථයකට මාර්ගයේ ගමන් ගත් පාපැදිකරුවෙක් ගැටී තිබේ. එයින් බියවූ රියදුරු ටිපර් රථය නොනවත්වා ඉදිරියට ධාවනය කළේ ටිපර් රථය නැවැත්වූවා නම් ඔහුට සිදුවන ඉරණම දැනගෙනය. නොනවත්වා ගිය ටිපර් රථය නැවැත්වීමට ඒ පසුපස හඹා ගිය පුද්ගලයෙකු ටිපර් රථය නැවැත්වීමට යතුරුපැදිය ටිපර් රථය හරහා දැමූ අතර ඔහුද ටිපර් රථයට යටවී මිය ගියේය. තවත් යතුරුපැදියක නැගි හඹා ගිය පුද්ගලයන් දෙදෙනෙක් ටිපර් රථය ඉදිරිපිටට යතුරුපැදිය දමා ටිපර් රථය නැවත්වීමට උත්සාහ කළ අතර මර බියෙන් සිටි රියැදුරු නොනවත්වාම ටිපර් රථය ධාවනය කළ අතර එම පුද්ගලයින් දෙදෙනාද ටිපර් රථයට යටවී මිය ගියහ.
අම්පාර දිස්ත්‍රික්කයේ නීතිය අතට ගත් ප්‍රදේශයක් බවට පත්ව තිබෙන්නේ කොහේද?
සමන්තුරේ